Document ID: 31996L0099

Title and Content:
ΟΔΗΓΙΑ 96/99/ΕΚ ΤΟΥ ΣΥΜΒΟΥΛΙΟΥ της 30ής Δεκεμβρίου 1996 για τροποποίηση της οδηγίας 92/12/ΕΟΚ σχετικά με το γενικό καθεστώς, την κατοχή, την κυκλοφορία και τους ελέγχους των προϊόντων που υπόκεινται σε ειδικούς φόρους κατανάλωσης ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, και ιδίως το άρθρο 99, την πρόταση της Επιτροπής, την γνώμη του Ευρωπαϊκού Κοινοβουλίου (1), Εκτιμώντας: ότι η Οικονομική και Κοινωνική Επιτροπή, της οποίας ζητήθηκε η γνώμη για την πρόταση της Επιτροπής, δεν γνωμοδότησε εντός της προθεσμίας που έθεσε το Συμβούλιο δυνάμει του άρθρου 189 της συνθήκης 7 ότι η απουσία γνώμης θα πρέπει να παραβλεφθεί 7 ότι η οδηγία 92/12/ΕΟΚ (2) ορίζει το γενικό καθεστώς για την κατοχή, την κυκλοφορία και τους ελέγχους των προϊόντων που υπόκεινται σε ειδικούς φόρους κατανάλωσης 7 ότι το άρθρο 26 της εν λόγω οδηγίας προβλέπει παρέκκλιση, η οποία επιτρέπει στη Δανία να επιβάλει ειδικούς φόρους κατανάλωσης στα οινοπνευματώδη ποτά και στα μεταποιημένα καπνά που υπερβαίνουν ορισμένες ποσότητες, όταν τα προϊόντα αυτά αγοράζουν ιδιώτες σε άλλα κράτη μέλη, προκειμένου να τα εισάγουν για προσωπική τους χρήση 7 ότι η πράξη προσχώρησης του 1994 προβλέπει, αναφερόμενη επίσης στο άρθρο 26 της οδηγίας 92/12/ΕΟΚ, ότι η Σουηδία και η Φινλανδία δύνανται να εφαρμόζουν ειδικούς φόρους κατανάλωσης σε ευρύτερο κατάλογο οινοπνευματωδών ποτών και μεταποιημένων καπνών υπό τις ίδιες συνθήκες 7 ότι οι παρεκκλίσεις αυτές χορηγήθηκαν διότι σε μια Ευρώπη χωρίς σύνορα, όπου οι συντελεστές των ειδικών φόρων κατανάλωσης παρουσιάζουν αισθητές διαφορές, η πλήρης και άμεση κατάργηση των εφαρμοζομένων ορίων σχετικά με τους ειδικούς φόρους κατανάλωσης θα οδηγούσε σε ανεπιθύμητη εκτροπή εμπορίου και εσόδων, καθώς και σε στρέβλωση του ανταγωνισμού στα εν λόγω κράτη μέλη τα οποία, εκ παραδόσεως, εφαρμόζουν υψηλούς ειδικούς φόρους κατανάλωσης στα προϊόντα αυτά, τόσο διότι αποτελούν σημαντική πηγή φορολογικών εσόδων όσο και για λόγους κοινωνικούς και υγείας 7 ότι οι παρεκκλίσεις εφαρμόζονται έως τις 31 Δεκεμβρίου 1996, και επανεξετάζονται δια μηχανισμού ανάλογου προς εκείνον που προβλέπεται στο άρθρο 28λ της οδηγίας 77/388/ΕΟΚ (3) 7 ότι, ωστόσο, στις 31 Δεκεμβρίου 1996, οι εφαρμοζόμενοι ελάχιστοι συντελεστές ειδικών φόρων κατανάλωσης σε ολόκληρη την Κοινότητα θα είναι κατώτεροι εκείνων που προβλέπονταν όταν αποφασίσθηκε η χορήγηση των παρεκκλίσεων, πράγμα που σημαίνει ότι η κατάργησή τους την καθορισθείσα ημερομηνία θα προκαλέσει προβλήματα σημαντικότερα απ' ό,τι αναμενόταν 7 ότι, συνεπώς, πρέπει να δοθεί περισσότερος χρόνος, ώστε να μπορέσουν τα εν λόγω κράτη μέλη να προβούν στις απαραίτητες προσαρμογές, και συγκεκριμένα πρέπει να παραταθεί η οριζόμενη στο άρθρο 26 της οδηγίας 92/12/ΕΟΚ προθεσμία 7 ότι, ωστόσο, οι διατάξεις του άρθρου 26 συνιστούν παρέκκλιση από μια θεμελιώδη αρχή της εσωτερικής αγοράς, ήτοι το δικαίωμα των πολιτών να μεταφέρουν εντός της Κοινότητας, χωρίς να υποχρεούνται να καταβάλουν νέους φόρους, εμπορεύματα που απέκτησαν για δική τους χρήση, και για το λόγο αυτό είναι απαραίτητο να περιοριστούν στο μέτρο του δυνατού οι επιπτώσεις του 7 ότι είναι, συνεπώς, σκόπιμο στην περίπτωση Δανίας και Φινλανδίας να προβλεφθεί η σταδιακή απελευθέρωση των ποσοτικών περιορισμών πριν την πλήρη κατάργησή τους στις 31 Δεκεμβρίου 2003 και η μείωση από 36 στις 24 ώρες του διαστήματος κατά το οποίο πρέπει ένας κάτοικος να μείνει έξω από το οικείο κράτος μέλος για να δύναται να τύχει οποιασδήποτε έκπτωσης 7 ότι τα οικεία κράτη μέλη μπορούν να αποφασίσουν τις πρακτικές λεπτομέρειες της διαδικασίας απελευθέρωσης λαμβάνοντας υπόψη κάθε συγκεκριμένο στοιχείο 7 ότι, πάντως, η όλη διαδικασία πρέπει να παρακολουθείται έως τις 30 Ιουνίου 2000 7 ότι στη Σουηδία είναι σκόπιμο να επιτραπεί η συνέχιση έως τις 30 Ιουνίου 2000 των σημερινών περιορισμών, οι οποίοι και θα υπόκεινται στο μηχανισμό επανεξέτασης του άρθρου 28λ της οδηγίας 77/388/ΕΟΚ 7 ότι το άρθρο 1 παράγραφος 2 του κανονισμού (ΕΟΚ) αριθ. 3925/91 του Συμβουλίου, της 19ης Δεκεμβρίου 1991, για την κατάργηση των ελέγχων και διατυπώσεων που εφαρμόζονται στις χειραποσκευές και τις παραδιδόμενες αποσκευές προσώπων που πραγματοποιούν ενδοκοινοτικές πτήσεις καθώς και στις αποσκευές των προσώπων που πραγματοποιούν ενδοκοινοτικό θαλάσσιο ταξίδι (4) αναφέρει ότι από την εφαρμογή του δεν θίγονται οι έλεγχοι οι σχετικοί με τις απαγορεύσεις ή περιορισμούς που θέτουν τα κράτη μέλη, εφόσον εναρμονίζονται προς τις τρεις συνθήκες για την ίδρυση των Ευρωπαϊκών Κοινοτήτων 7 ότι, στα πλαίσια αυτά, οι εξακριβώσεις που απαιτούνται για την επιβολή των ποσοτικών περιορισμών του άρθρου 26 της οδηγίας 92/12/ΕΟΚ πρέπει να θεωρηθούν ως τέτοιοι έλεγχοι, πράγμα που σημαίνει ότι τηρούν την κοινοτική νομοθεσία, ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ: Άρθρο 1 Το άρθρο 26 της οδηγίας 92/12/ΕΟΚ αντικαθίσταται από το ακόλουθο κείμενο: «Άρθρο 26 1. Με την επιφύλαξη του άρθρου 8, η Δανία και η Φινλανδία επιτρέπεται να εφαρμόζουν, έως τις 31 Δεκεμβρίου 2003, το ειδικό καθεστώς που ορίζεται στο δεύτερο και τρίτο εδάφιο της παρούσας παραγράφου σε ορισμένα οινοπνευματώδη ποτά και προϊόντα καπνού τα οποία τα εισάγουν στην επικράτειά τους ιδιώτες για προσωπική τους χρήση. Από την 1η Ιανουρίου 1997, η Δανία και η Φινλανδία επιτρέπεται να συνεχίσουν την εφαρμογή των περιορισμών που εφάρμοζαν έως τις 31 Δεκεμβρίου 1996 όσον αφορά την ποσότητα αγαθών τα οποία μπορούν να εισαχθούν στην επικράτειά τους χωρίς να απαιτείται η καταβολή επιπλέον ειδικών φόρων κατανάλωσης. Τα προαναφερθέντα κράτη μέλη καταργούν προοδευτικά τους περιορισμούς αυτούς. Όταν τα αγαθά αυτά εισάγονται από πρόσωπα που διαμένουν στην επικράτειά τους, η Δανία και η Φινλανδία επιτρέπεται να περιορίζουν την ατελή εισαγωγή σε άτομα που διέμειναν εκτός της επικράτειάς τους για χρονικό διάστημα μεγαλύτερο των 24 ωρών. 2. Πριν από τις 30 Ιουνίου 2000, η Επιτροπή διαβιβάζει έκθεση στο Ευρωπαϊκό Κοινοβούλιο και στο Συμβούλιο σχετικά με την εφαρμογή της παραγράφου 1. 3. Με την επιφύλαξη του άρθρου 8, από την 1η Ιανουαρίου 1997 έως τις 30 Ιουνίου 2000, και σύμφωνα με μηχανισμό αναθεώρησης ανάλογο προς εκείνον του άρθρου 28λ της οδηγίας 77/388/ΕΟΚ, η Σουηδία επιτρέπεται να συνεχίσει την εφαρμογή των περιορισμών που εφάρμοζε έως τις 31 Δεκεμβρίου 1996 στην ποσότητα οινοπνευματωδών ποτών και προϊόντων καπνού που μπορούν να εισαχθούν στην επικράτειά της από ιδιώτες για προσωπική τους χρήση χωρίς να απαιτείται η καταβολή επιπλέον ειδικών φόρων κατανάλωσης. 4. Η Δανία, η Φινλανδία και η Σουηδία δύνανται να εισπράττουν ειδικούς φόρους κατανάλωσης και να προβαίνουν στους αναγκαίους ελέγχους όσον αφορά τα προϊόντα που καλύπτονται από το άρθρο αυτό.» Άρθρο 2 1. Τα κράτη μέλη θέτουν σε ισχύ, το αργότερο έως την 1η Ιανουαρίου 1997, τις απαραίτητες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία. Πληροφορούν αμέσως την Επιτροπή σχετικά. Οι θεσπιζόμενες από τα κράτη μέλη διατάξεις παραπέμπουν στην παρούσα οδηγία ή περιέχουν τέτοιου είδους παραπομπή κατά την επίσημη δημοσίευσή τους. Ο λεπτομερής τρόπος της παραπομπής καθορίζεται από τα κράτη μέλη. 2. Τα κράτη μέλη κοινοποιούν στην Επιτροπή τις κύριες διατάξεις εσωτερικού δικαίου τις οποίες θεσπίζουν στον τομέα που καλύπτεται από την παρούσα οδηγία. Άρθρο 3 Η παρούσα οδηγία ισχύει από την 1η Ιανουαρίου 1997. Άρθρο 4 Η παρούσα οδηγία απευθύνεται στα κράτη μέλη. Βρυξέλλες, 30 Δεκεμβρίου 1996.

Classification Labels:
2380
2304
593

Label Descriptions:
{"2380": "Φόροι καταναλώσεως", "2304": "Έμμεση φορολογία", "593": "ΦΟΡΟΛΟΓΙΑ"}

EuroVoc IDs (Original): 130
5283
122
2106
2413
1321
911
2200
5017

EuroVoc IDs (Expanded): 130
5283
122
2106
2413
1321
911
2200
5017

Dataset Source: meu

Split: train